Ponte de Replot

Li Ponte de Replot (finlandes: Raippaluodon silta e sved: Repolbron) es un ponte in Finland. It liga li insul Replot con li continental parte del municipie Korsholm in west-Finland in li Golfe de Botnia. Li Ponte de Replot have un longore de 1045 metres e es li max long ponte de Finland. Li ponte have un largore de 12 metres. Li du pilones have un altore de 82,5 metres. Li Ponte de Replot esset constructet inter 1996 e 1997. Li ponte esset inaugurat del finlandes presidente Martti Ahtisaari ye li 27-im de august 1997.